title: طرح نو قزئتی‌نین چکیشمه‌سی
text: طرح نو قزئتینین چکیشمه‌سی بو قزئتین نومره ۸۶۸ اود گونو ۳۰ تیر ۱۳۹۵-ده اوشاقلار بؤلومونده بیزیم ایران (فارسجا: ایران ما) سوتونوندا، روستمین یئددی خوانی (فارسجا: هفت خوان رستم) آدلی مقاله‌نین اون دوققوزونجو بؤلومونده "آی یازیق ایتگین تورک" (فارسجا: ای ترک بدبخت گمنام) یازی‌سینی یاییملاماغی ایله باشلاندی. بو مقاله‌نین قالانیندا روستمین دیلیندن "بیز تورانلیلاری کیشی تانیمیریق و اونلار هامیسی قادیندیرلار و آی پیس سوْیلو تورک، سن کیشیلرله ساواشماغا یارانمامیشسان گئت قادینلار کیمی پامبیق و دوک الینه آل." (فارسجا: ما تورانیان را مرد نمی​دانیم که همه یکسره زنند و تو ای ترک بد نژاد برای جنگ با مردان ساخته نشده​ای برو مانند زنان پنبه و دوک دست بگیر) بو یازیدا تورکلردن علاوه، قادینلارا دا ایهانت اولونوبدور.
  
  یاخین ایل‌لرده ایران قزئتینین کاریکاتوروندا و فیتیله وئرلیشینده اوخشار تورکلر آیاقلانماسی و قانونی جزا وئریلمه‌مه‌سینه گؤره بو ایشلرین همیشه‌لیک یاساق اولماسی دیلنمیشدی.
  
  اعتیراضلار و گؤستریلر 
  طرح نو آدلی گوندلیگی‌نین آشاغیلاییجی یازی‌سیندان سونرا، اینترنت سایتلاری و توپلومسال شبکه‌لرده بونا گؤره اعتیراضلار یاییملاندی. مجازی اعتیراضلار آردیندان و بو ایشه یئترلی قانونی جزا وئریلمه‌مه‌سینه گؤره، موردادین ۲-نجی گونونده تبریز و اورمودا گئنیش تظاهورات کئچیریلدی. ۴-نجو گونده زنجان، خوی، تهران و باشقا آذربایجان بؤلگه‌لری، حتی شیرازدا یاشایان قاشقای تورکلری ده طرح نو قزئتینه قارشی کسگین اعتیراض گؤستردیلر.
  
  قایناقلار
  ایراندا تورک آیاقلانمالاری
  تورکلر